Document ID: 32013R0162

KOMISIJOS ĮGYVENDINIMO REGLAMENTAS (ES) Nr. 162/2013
2013 m. vasario 21 d.
kuriuo iš dalies keičiamas Reglamento (EB) Nr. 3199/93 dėl visiško etilo alkoholio denatūravimo procedūrų tarpusavio pripažinimo atleidimo nuo akcizų tikslais priedas
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1992 m. spalio 19 d. Tarybos direktyvą 92/83/EEB dėl akcizų už alkoholį ir alkoholinius gėrimus, struktūrų suderinimo (1), ypač į jos 27 straipsnio 4 dalį,
kadangi:
(1)
pagal Direktyvos 92/83/EEB 27 straipsnio 1 dalies a punktą reikalaujama, kad valstybės narės neapmokestintų akcizais alkoholio, kuris buvo visiškai denatūruotas pagal bet kurios valstybės narės reikalavimus, jeigu apie tokius reikalavimus buvo tinkamai pranešta ir jie buvo priimti pagal to straipsnio 3 ir 4 dalyse nustatytas sąlygas;
(2)
1993 m. lapkričio 22 d. Komisijos reglamente (EB) Nr. 3199/93 dėl visiško etilo alkoholio denatūravimo procedūrų tarpusavio pripažinimo atleidimo nuo akcizų tikslais (2) nustatyta, kad denatūrantai, naudojami kiekvienoje valstybėje narėje visiškam etilo alkoholio denatūravimui pagal Direktyvos 92/83/EEB 27 straipsnio 1 dalies a punktą, turi būti aprašyti to reglamento priede;
(3)
dėl denatūravimo procedūrų įvairovės denatūravimo sistema darosi sudėtingesnė, silpnėja veiksmingas jos administravimas ir atsiranda daugiau galimybių sukčiauti;
(4)
2008 m. valstybės narės aktyviai palaikė projekto grupę, veikiančią pagal 2007 m. gruodžio 11 d. Europos Parlamento ir Tarybos sprendimą Nr. 1482/2007/EB, nustatantį Bendrijos programą mokesčių sistemų veikimui vidaus rinkoje gerinti (Fiscalis 2013) ir panaikinantį Sprendimą Nr. 2235/2002/EB (3), kuriai priklauso nemažai muitinių chemijos laboratorijų ir Jungtinis tyrimų centras. Projekto tikslas - tirti galimybes taikyti bendras denatūravimo procedūras (eurodenatūrantus) visiškam alkoholio denatūravimui;
(5)
2011 m. birželio mėn. paskelbtoje galutinėje ataskaitoje projekto grupė pasiūlė visiškam alkoholio denatūravimui nustatyti bendrą denatūravimo procedūrą, pagal kurią hektolitrui absoliučiojo alkoholio tektų 3 litrai izopropilo alkoholio (IPA), trys litrai metiletilketono (MEK) ir vienas gramas denatonio benzoato. Vienas svarbiausių šios bendros procedūros pranašumų yra tai, kad ji galėtų pakeisti valstybių narių taikomas skirtingas procedūras. Todėl ši procedūra galėtų būti taikoma kaip visoms valstybėms narėms bendra visiško alkoholio denatūravimo procedūra, kad būtų išvengta mokesčių slėpimo, vengimo ir piktnaudžiavimo šioje srityje;
(6)
kiekviena valstybė narė perdavė Komisijai naują reikalavimų pagal Direktyvos 92/83/EEB 27 straipsnio 3 dalį sąrašą. Kiekviename šių sąrašų daryta nuoroda į bendrą denatūravimo procedūrą, tam tikrais atvejais - į kitas esamas procedūras. Kai kurios valstybės narės dėl konkrečių techninių reikalavimų išreiškė norą pereinamuoju laikotarpiu arba nenustatytos trukmės laikotarpiu toliau taikyti esamas procedūras;
(7)
2012 m. birželio 28 d. Komisija gautus pranešimus perdavė kitoms valstybėms narėms;
(8)
nė viena valstybė narė neprieštaravo siūlomai bendrai denatūravimo procedūrai;
(9)
kalbant apie dabartines procedūras, nenustatyta jokių naujų aspektų, kuriais būtų patvirtintas mokesčių slėpimo, vengimo ir piktnaudžiavimo pavojus;
(10)
be bendros visiško alkoholio denatūravimo procedūros, dėl patentų ir susijusių išlaidų Austrija nustatė alternatyvią procedūrą, kurią kitos valstybės narės jau taiko kaip denatūravimo procedūrą;
(11)
kad pramonė turėtų pakankamai laiko išnaudoti denatūrantų ir denatūruotų produktų, kuriems iki šiol taikomas Reglamentas (EB) Nr. 3199/93, kuris nustos galioti pradėjus taikyti šį reglamentą, atsargas, šio reglamento priedo I dalies taikymas turėtų būti atidėtas;
(12)
todėl Reglamentą (EB) Nr. 3199/93 reikėtų atitinkamai iš dalies pakeisti;
(13)
šiame reglamente numatytos priemonės atitinka Akcizų komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 3199/93 priedas pakeičiamas šio reglamento priedu.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Jis taikomas nuo 2013 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2013 m. vasario 21 d.

Labels: 7
11
17